
Ανακοίνωση καταχώρισης στο ΓΕΜΗ στοιχείων  της  AE με την επωνυμία ΕΚΚΟΚΙΣΤΗΡΙΑ Λ. ΚΑΡΑΜΠΕΛΑ- Ι. ΜΑΡΚΟΥ ΑΝΩΝΥΜΗ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ ΕΤΑΙΡΕΙΑ, δ.τ. ΚΑΡΑΜΠΕΛΑ- ΜΑΡΚΟΥ Α.Ε.Β.Ε., αριθμό ΓΕΜΗ 013618817000 και ΑΡΜΑΕ 61329/011/Β/06/0021
Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΒΟΙΩΤΙΑΣ
Ανακοινώνει ότι:
Την 27/01/2014 καταχωρήθηκε στο Γενικό Εμπορικό Μητρώο δια της Υπηρεσίας ΓΕΜΗ του Επιμελητηρίου Βοιωτίας με Κ.Α.Κ.:  98006 το από 30/06/2013 Πρακτικό  Γεν. Συνέλευσης της Ανώνυμης Εταιρείας με την επωνυμία «ΕΚΚΟΚΙΣΤΗΡΙΑ Λ. ΚΑΡΑΜΠΕΛΑ- Ι. ΜΑΡΚΟΥ ΑΝΩΝΥΜΗ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ ΕΤΑΙΡΕΙΑ», δ.τ. ΚΑΡΑΜΠΕΛΑ- ΜΑΡΚΟΥ Α.Ε.Β.Ε. Αριθμό ΓΕΜΗ 013618817000, και που εδρεύει στο Δήμο Λεβαδέων του Νομού Βοιωτίας σύμφωνα με το οποίο η Γ.Σ. αποφάσισε την αύξηση του μετοχικού κεφαλαίου με το ποσό των 199980,00 ευρώ και την τροποποίηση του άρθρου 5 του καταστατικού το οποίο διαμορφώνεται πλέον ως εξής:

Μετοχικό κεφάλαιο-μετοχές

Άρθρο 5

1.Το μετοχικό κεφάλαιο της εταιρείας ανέρχεται 1,209,960.00 , διαιρείται σε σαράντα χιλιάδες τριακόσιες τριάντα δύο  μετοχές (40332)  ονομαστικής αξίας   30,00 (τριάντα  ευρώ) και είναι ολοσχερώς καταβεβλημένο.
Το μετοχικό κεφάλαιο δημιουργήθηκε 

Α, Με την  αρχική καταβολή 60,000,00 ευρώ από τους ιδρυτές  και μετόχους της εταιρείας  κατά τα οριζόμενα στο άρθρο του αρχικού καταστατικού της.

Β Με την καταβολή σε μετρητά 150,000,00 ευρώ  σύμφωνα με την  απόφαση της  έκτακτης Γενικής Συνέλευσης της 18/06/2008.
Γ. Με την καταβολή σε μετρητά 600,000,00 ευρώ  σύμφωνα με την  απόφαση της  έκτακτης Γενικής Συνέλευσης της 30,06,2009.

Δ Με την καταβολή σε μετρητά 199,980,00 σύμφωνα με την απόφαση έκτακτης γενικής συνέλευσης της 29/06/2012.

E  Με την καταβολή σε μετρητά 199,980,00 σύμφωνα με την απόφαση έκτακτης γενικής συνέλευσης της 30/06/2013.

2. Με την επιφύλαξη της παρ.4 του άρθρου αυτού, κατά τη διάρκεια της πρώτης πενταετίας από τη σύσταση της εταιρείας το Διοικητικό Συμβούλιο έχει το δικαίωμα, με απόφασή του που λαμβάνεται με πλειοψηφία  των  δυο  τρίτων  (2/3)  του  συνόλου  των  μελών του να αυξάνει το μετοχικό κεφάλαιο μερικά ή ολικά με έκδοση νέων μετοχών, για ποσό που δεν μπορεί να υπερβεί το αρχικό μετοχικό κεφάλαιο. Η πιο πάνω εξουσία μπορεί να εκχωρείται στο Δ.Σ. και με απόφαση της Γ.Σ. η οποία υπόκειται στις διατυπώσεις δημοσιότητας του άρθρ. 7β του Κ.Ν 2190/20. Στην περίπτωση αυτή του Διοικητικό Συμβούλιο έχει το δικαίωμα με απόφασή του, για τη οποία χρειάζεται η παραπάνω πλειοψηφία να αυξάνει το μετοχικό κεφάλαιο μέχρι το ποσό του κεφαλαίου που είναι καταβεβλημένο κατά τη ημερομηνία που χορηγήθηκε στο Διοικητικό Συμβούλιο η εν λόγω εξουσία. Η πιο πάνω εξουσία του Διοικητικού Συμβουλίου μπορεί να ανανεώνεται από τη Γενική Συνέλευση για χρονικό διάστημα που δεν υπερβαίνει την πενταετία για κάθε ανανέωση και η ισχύς τους αρχίζει μετά την λήξη της κάθε πενταετίας. Η απόφαση αυτή της γενικής συνελεύσεως υπόκειται στις διατυπώσεις δημοσιότητας του άρθρου 7β του Κ.Ν. 2190/1920. 

3. Με την επιφύλαξη της παρ.4 του άρθρου αυτού, κατά τη διάρκεια της πρώτης πενταετίας από τη σύσταση της εταιρείας, η Γενική Συνέλευση έχει το δικαίωμα, με απόφασή της, για την οποία χρειάζεται η απαρτία και η πλειοψηφία του άρθρου 14, να αυξάνει το μετοχικό κεφάλαιο μερικά ή ολικά με έκδοση νέων μετοχών μέχρι το πενταπλάσιο του αρχικού μετοχικού κεφαλαίου.

4. Εάν όμως τα αποθεματικά της εταιρείας υπερβαίνουν το ένα τέταρτο (1/4) του καταβεβλημένου μετοχικού κεφαλαίου τότε απαιτείται πάντα απόφαση της Γενικής Συνέλευσης με την απαρτία και την πλειοψηφία του άρθρου 15 του παρόντος και ανάλογη τροποποίηση του άρθρου 5 του καταστατικού. 

5. Οι αυξήσεις του κεφαλαίου που αποφασίζονται σύμφωνα με τις παρ.2 και 3. του άρθρου αυτού, δεν αποτελούν τροποποίηση του καταστατικού. 

6. Η αρμοδιότητα του Δ.Σ. να αυξάνει το μετοχικό κεφάλαιο σύμφωνα με την παρ. 2 του παρόντος μπορεί να ασκηθεί παράλληλα με αυτή της Γ.Σ. κατά την παρ.3 του παρόντος.

7. Η απόφαση του αρμοδίου οργάνου της εταιρείας για αύξηση του μετοχικού κεφαλαίου,  πρέπει να αναφέρει τουλάχιστον το ποσό της αύξησης του κεφαλαίου,  τον τρόπο κάλυψής του, τον αριθμό και το είδος των μετοχών  που θα εκδοθούν, την ονομαστική αξία και την τιμή διάθεσης αυτών και την προθεσμία κάλυψης. 

8. Μέσα στο πρώτο δίμηνο από τη σύσταση της εταιρείας, το Διοικητικό Συμβούλιο είναι υποχρεωμένο να συνέλθει σε ειδική συνεδρίαση με μοναδικό θέμα ημερήσιας διάταξης την πιστοποίηση καταβολής ή μη του αρχικού μετοχικού κεφαλαίου. 

9. Σε κάθε περίπτωση αύξησης του μετοχικού κεφαλαίου κατά τα ανωτέρω πιστοποίηση της καταβολής ή μη από το Διοικητικό Συμβούλιο πρέπει να γίνεται μέσα σε προθεσμία δύο (2) μηνών από την ορισθείσα προθεσμία καταβολής της αύξησης η οποία δεν μπορεί να είναι μικρότερη του ενός (1) μηνός και μεγαλύτερη των τεσσάρων μηνών από την ημέρα λήψης της σχετικής απόφασης από το αρμόδιο όργανο.

Στην περίπτωση που η αύξηση του μετοχικού κεφαλαίου γίνεται με τροποποίηση του σχετικού με το κεφάλαιο άρθρου του καταστατικού, η προθεσμία καταβολής της αύξησης του κεφαλαίου αρχίζει από την ημέρα λήψης της σχετικής απόφασης από την Γενική Συνέλευση των Μετόχων της εταιρείας, δυνάμενη να παραταθεί για ένα (1) ακόμη μήνα από το Διοικητικό Συμβούλιο.

10. Το Διοικητικό Συμβούλιο υποχρεούται να υποβάλλει στην αρμόδια εποπτεύουσα Αρχή αντίγραφο του σχετικού πρακτικού συνεδρίασης του Διοικητικού Συμβουλίου μέσα σε είκοσι (20) ημέρες από την λήξη της προθεσμίας των παραγράφων 8 και 9 του παρόντος άρθρου. Αν παρέλθει η προθεσμία αυτή άπρακτη, στην περίπτωση καταβολής του αρχικού μετοχικού κεφαλαίου έχουν εφαρμογή οι διατάξεις του άρθρου 48 παρ.1 εδαφ. α του Κ.Ν. 2190/1920 (ανάκληση άδειας σύστασης) και στην περίπτωση της αύξησης του μετοχικού κεφαλαίου ανακαλείται η σχετική απόφαση έγκρισης τροποποίησης του καταστατικού.

11. Η καταβολή των μετρητών για κάλυψη του αρχικού μετοχικού κεφαλαίου και των αυξήσεων αυτού, καθώς και οι καταθέσεις μετόχων με προορισμό την μελλοντική αύξηση του μετοχικού κεφαλαίου, θα πραγματοποιείται με κατάθεση σε λογαριασμό στο όνομα της εταιρείας που θα τηρείται σε οποιαδήποτε Τράπεζα που λειτουργεί νόμιμα στην Ελλάδα.
Την ίδια μέρα κατατέθηκε στην Υπηρεσία ΓΕΜΗ ολόκληρο το νέο κείμενο του καταστατικού.
Σχετικό έγγραφο Ελέγχου της Περιφέρειας αρ. πρωτ.4826/31-12-2013
Λιβαδειά,  29/01/2014
     Ο  ΠΡΟΕΔΡΟΣ

Διπλότυπο : αρ 7131/19-07-2013  289,72€


